Druga beogradska gimnazija

**Druga beogradska gimnazija** osnovana je ukazom Namesništva, a u ime maloletnog kneza Milana Obrenovića , 11. avgusta 1870. godine pod nazivom **Palilulska polu gimnazija**. Prvi direktor gimnazije bio je Dimitrije Nešić.

## Promena imena

Aktom od 7. novembra 1875. odlučeno je da se škola nazove **Druga niža gimnazija beogradska**.

Školske 1887/88 otvoren je šesti razred i rešenjem od 9. septembra 1887. dobila je ime **Druga beogradska gimnazija**.

Godine 1889. održani su prvi "ispiti zrelosti" sa učenicima koji su završili sedmi razred. Osmi razred je uveden dve godine kasnije.

1898. pripojena su ovoj školi sva odeljenja ukinute Realke i iste godine je ponovo menjano ime u **Gimnazija [[Vuk Stefanović Karadžić|Vuka Stefanovića Karadžića]].**

Ime **Druga beogradska gimnazija** je vraćeno 1904. godine a posle otvaranja ženske gimnazije, 1909., škola je dobila ime **Druga muška gimnazija**.

Tek 1955. škola je postala mešovita, tj. gimnaziju su počele da pohađaju i učenice, i vratila se na staro ime **Druga beogradska gimnazija**.

Rešenjem Narodnog odbora opštine Stari grad br 674/1 od 28. decembra 1959. gimnazija dobija ime - **Gimnazija "[[Ivo Lola Ribar]]"**

## Seobe

Škola je zajedno sa imenom menjala i lokacije na kojima se nalazila.

Od 1897. godine nalazila se u Bulevaru kralja Aleksandra, a između Vlajkovićeve i placa na kome se nalazi Skupština, pored Panđeline zgrade. 
Godine 1910. preseljena je u veoma lepu novopodignutu zgradu u Makedonskoj ulici, gde je ostala do 1941. godine. Zgrada je tada gotovo potpuno srušena za vreme aprilskog bombardovanja, a škola preseljena u zgradu Realke u Uzun Mirkovoj.

Posle Drugog svetskog rata škola je pola godine radila u prostorijama Prve ženske gimnazije kod Tašmajdana, a zatim u Trećoj muškoj u Njegoševoj.

Zgrada u Makedonskoj je delimično obnovljena i gimnazija se vratila u svoju kuću septembra 1947. godine, ali je srušena 1960. godine i na njenom mestu je podignut soliter „Politike“. To je ponovo dovelo do serije seoba gimnazije.

Jedno vreme se nalazila u zgradi Pete beogradske gimnazije na Tašmajdanu (1961–1964), potom u zgradi srednje elektrotehničke škole „Nikola Tesla“ u ulici narodnog fronta (1964–1965), da bi se na kraju preselila u sadašnju zgradu na Zelenom vencu.

## Promena delatnosti
Od 1977. godine, postaje srednja škola u kojoj su se obrazovali kadrovi društvenog usmerenja prevodilačke i muzejsko-arhivske struke.

Osamdesetih godina imala je dva naziva: **Škola za obrazovanje kadrova [[prijevod|prevodilačke]] struke "Ivo Lola Ribar"** i **Jezička škola "Druga beogradska gimnazija Ivo Lola Ribar"** nova su imena.

## Filološka gimnazija
Godine 1988. Prosvetni Savet SR Srbije i GSIZ usmerenog obrazovanja Beograda odlučuju da osnuju Filološku gimnaziju. Druga beogradska gimnazija je odabrana kao eksperimentalna škola. Eksperiment je trebalo da traje osam godina, međutim, 1991. škola dobija naziv **[[Filološka gimnazija u Beogradu|Filološka gimnazija]]**, kada je i broj jezika sa uobičajena četiri (engleski, nemački, francuski, ruski) proširen dodavanjem španskog, italijanskog, kineskog i japanskog.

## Škola od nacionalnog značaja
Ova škola je, od strane Vlade republike Srbije, 10. maja 2007. proglašena za **školu od posebnog nacionalnog značaja**, pored Matematičke, Prve kragujevačke gimnazije i Gimnazije u Karlovcima.

## Profesori i učenici Druge beogradske gimnazije

### Profesori - akademici

Četrdeset tri nastavnika Druge beogradske gimanazije su postali članovi Srpske akademije nauka i umetnosti ili Srpskog učenog društva. Među njima su bili 
* Josif Marinković (kompozitor), 
* Marko Murat (slikar), 
* Stevan Sremac (književnik) i 
* Jovan Cvijić (geograf i etnograf) .

### Učenici — akademici
Učenici gimnazije koji su postali članovi Srpske akademije nauka i umetnosti i članovi Jugoslovenske akademije znanosti i umetnosti: 
* Aleksandar Despić, hemičar,
* Bogdan Bogdanović, arhitekta,
* Aleksandar Kostić, lekar, seksolog
* Borivoje Ž. Milojević, geograf,
* Branislav Kojić, arhitekt,
* Branko Šljivić, anatom,
* Vukić Mićović, hemičar,
* Vojislav Arnovljević, kardiolog,
* Ilija Đuričić, fiziolog,
* Jovan Erdeljanović, etnolog,
* Jovan Žujović, geolog i političar,
* Milan Bartoš, pravnik,
* Milan Bogdanović, književni kritičar,
* Milan Krstić, inž. Konstruktor,
* Milan Rakić, pesnik i diplomata,
* Milenko Živković, kompozitor,
* Miodrag Protić, književnik,
* Mirko Stojaković, matematičar,
* Mihailo Marković, prof. filozofije,
* Mihajlo Mihajlović, hemičar,
* Nikola Hajdin, profesor univerzitetea, akademik
* Oskar Davičo, književnik,
* Pavle Vukasović, biolog,
* Pavle Savić, profesor fizičke hemije,
* Panta Tutundžić, hemičar,
* Radoslav Anđus, biolog,
* Radivoje Berović, prof. Med. Fak.,
* Sava Petković, urolog,
* Stanoje Stefanović, hematolog,

### Ostali poznati direktori i profesori

* Коста Стојановић - profesor 1898–1904
* Vučko Joksimović - profesor matematike (1913.g.), Sveti surdulički mučenik 
* Sadeta Buljubašić - direktor 1964-1968 (?)

### Ostali poznati učenici
Drugu beogradsku gimnaziju su pohađali i:

* Stanislav Krakov, oficir, novinar, književnik
* Branko Baletić, reditelj
* Vojislav Koštunica, pravnik i državnik
* Đorđe Paunović, profesor univerziteta
* Zoran Simjanović, kompozitor
* Žarko Korać, psiholog
* Ivo Lola Ribar, revolucionar
* Jovan Marjanović, istoričar
* Jugoslav Vlahović, akademski slikar, karikaturista
* Ljubiša Ristić, reditelj
* Pavle Ćosić, književnik
* Marina Abramović, slikar, multimedijalna umetnica
* Nebojša Đukelić, elektroinženjer, reditelj, filmski kritičar
* Radivoj Korać, košarkaš
* Tatjana Kragujević, pesnikinja
* Vladimir Tošić, kompozitor, redovni profesor FMU
* Sima Pandurović, pesnik i prevodilac
* Aleksandar Crkvenjakov, novinar, arhitekta i diplomata
* Momčilo Bajagić, rok muzičar i kompozitor
* Eddy Lane alias Nikolic Dragisa-Gile,slikar, knjizevnik 
* Dušan Šćepanović, Dečji hirurg i urolog, Prof. Med. fak., Direktor Dečje klinike u Tiršovoj
*

## Izvori

## Galerija


Datoteka:2_Druga_beogradska_gimnazija_Zeleni_venac.jpg|*Glavni ulaz*
Datoteka:3_Druga_beogradska_gimnazija_Zeleni_venac.jpg|*Pogled prema Kameničkoj ulici*
Datoteka:4_Druga_beogradska_gimnazija_Zeleni_venac.jpg|*Fiskulturna sala*
Datoteka:5_Druga_beogradska_gimnazija_Zeleni_venac.jpg|*Dvorište i učenički ulaz*
Datoteka:7_Druga_beogradska_gimnazija_Zeleni_venac.jpg|*Kabinet za hemiju* 
Datoteka:8_Druga_beogradska_gimnazija_Zeleni_venac.jpg|*Plato na ulazu*
Datoteka:9_Druga_beogradska_gimnazija_Zeleni_venac.jpg|*Pogled niz Kameničku ulicu*